el el el el el el el el el el el el el el el el el el fr el el el en el it el el el fr el el el el el el el el fr el el fr en el el el en el el el el el el el el el el el el el el
Η έδρα του Πανεπιστημίου και της Νομικής Σχολής της Σορβόννης στην Place du Panthéon
Ως ένας σημαντικός πόλος έρευνας και μάθησης, το Πανεπιστήμιο Παντεόν-Σορμπόν είναι ένα από τα πιο έγκριτα πανεπιστήμια της Γαλλίας και το καλύτερο ίδρυμα στους κύριους τομείς του (είναι πρώτο στη Γαλλία στη Νομική, την Αρχαιολογία, την Ιστορία και τη Γεωγραφία).[3] Στις οικονομικές επιστήμες, είναι μέλος της παγκοσμίου φήμης Σχολής Οικονομικών του Παρισιού (École d'économie de Paris).[4] Η διεθνής προσέγγιση και η ποιότητα των εκπαιδευτικών του, αναγνωρίζεται σε όλο τον κόσμο, με το πανεπιστήμιο να έχει συνολικά την υψηλότερη φήμη όλων των ακαδημαϊκών ιδρυμάτων στη Γαλλία, σύμφωνα με το The Times Higher Education.[5]
Η έδρα του πανεπιστημίου Παντεόν-Σορμπόν βρίσκεται στην Πλας ντυ Παντεόν (Place du Panthéon) στο Καρτιέ Λατέν, μια περιοχή στο 5ο και 6ο διαμέρισμα του Παρισιού. Το πανεπιστήμιο καταλαμβάνει επίσης μέρος της Σορβόννης και άλλων διάσημων γαλλικών πανεπιστημιακών κτιρίων.[6] Περίπου σαράντα χιλιάδες φοιτητές είναι εγγεγραμμένοι στα δέκα Τμήματα Διδασκαλίας και Έρευνας (Unités de Formation et de Recherche) και τα τέσσερα Ινστιτούτα (Instituts) του Πανεπιστημίου[7]. Μεταξύ των Τμημάτων του Πανεπιστημίου περίφημες είναι η Νομική Σχολή της Σορβόννης (École de Droit de la Sorbonne) και η Σχολή Ιστορίας της Σορβόννης (École d'Histoire de la Sorbonne).
Μεταξύ των Ελλήνων καθηγητών του Πανεπιστημίου ιδιαίτερη θέση κατέχει η βυζαντινολόγος Ελένη Γλύκατζη - Αρβελέρ, η οποία διετέλεσε Αντιπρόεδρος και Πρόεδρος του Πανεπιστημίου (θέση αντίστοιχη με εκείνη του Πρύτανη στα ελληνικά πανεπιστήμια). Με την εκλογή της έγινε η πρώτη γυναίκα Πρύτανης στην ιστορία των 700 χρόνων του Πανεπιστημίου της Σορβόννης αλλά και η πρώτη γυναίκα παγκοσμίως που είχε τέτοια θέση σε διεθνώς αναγνωρισμένο πανεπιστήμιο.
Μεταξύ των Ελλήνων αποφοίτων του Πανεπιστημίου περιλαμβάνονται οι Θεόδωρος Πάγκαλος, Γιώργος Κατρούγκαλος, Γεώργιος Καμίνης, Χάρης Παμπούκης και Κωνσταντίνος Τσουκαλάς, καθώς και σημαντικός αριθμός πανεπιστημιακών, πολιτικών και νομικών.
↑ [1] Αρχειοθετήθηκε 2010-04-01 στο Wayback Machine., Academic ranking of world universities, France.
↑ [2], Le Nouvel Observateur Etudiants Number 6, Spécial « Pépites de la fac ».
↑ «Subject Rankings 2021». Top Universities (στα Αγγλικά). Ανακτήθηκε στις 17 Αυγούστου 2021.
↑ tanea.gr Τομά Πικετί: Ο οικονομολόγος που έγινε ροκ σταρ!
↑ «Cinq universités françaises parmi les plus réputées au monde».
↑ Pantheon-Sorbonne presentation. Topuniversities (13 may 2013). Retrieved 2012-05-21.
↑ «Départements | Université Paris 1 Panthéon-Sorbonne». www.pantheonsorbonne.fr. Ανακτήθηκε στις 17 Αυγούστου 2021.
Αυτό το λήμμα για ένα εκπαιδευτικό ίδρυμα χρειάζεται επέκταση. Βοηθήστε τη Βικιπαίδεια επεκτείνοντάς το!
Στο λήμμα αυτό έχει ενσωματωθεί κείμενο από το λήμμα Pantheon-Sorbonne University της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).